Diari Oficial de la Generalitat Valenciana


Sumari del DOGV 1794, del 01-06-1992 (1992/824994)

ORDRE de 15 de maig de 1992, de la Conselleria de Cultura, Educació i Ciència, per la qual convoca concurs públic de projectes d'actuació educativa preferent en centres d'Educació Primària per al curs 1992-93.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/15/(1)/dof/vci/html**

### Dades del document

Número de DOGV
:   1794

Data del DOGV
:   01-06-1992

Secció del DOGV
:   DISPOSICIONS GENERALS

Número del document
:   1992/824994


Data del document
:   15-05-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 de maig de 1992, de la Conselleria de Cultura, Educació i Ciència, per la qual convoca concurs públic de projectes d'actuació educativa preferent en centres d'Educació Primària per al curs 1992-93.  
El Reial Decret 1174/1983, de 27 d'abril, va establir el marc general en què calia desplegar els programes d'educació compensatòria.  
La firma de successius convenis que, des d'aquell moment, s'han subscrit entre la Conselleria de Cultura, Educació i Ciència i el Ministeri d'Educació i Ciència, han marcat el desplegament del Programa d'Educació Compensatòria a la Comunitat Valenciana.  
En aquest context, l'atenció educativa preferent i diferenciada prestada a col·lectius desfavorits per raons de tipus geogràfic, sòcio-econòmic o cultural, obtinguda per mitjà de la implantació i el desplegament dels Projectes d'Actuació Educativa Preferent, aconsella seguir la línia mampresa. D?altra banda, a fi d?anar avançant en la igualtat d?oportunitats interessa ampliar els continguts mitjançant l'aplicació de projectes experimentals d'educació compensatòria en què la iniciació professional en el marc de la LOGSE siga motiu per a augmentar el nivell d?escolarització d?alumnes pertanyents als dits col·lectius. Així, d?acord amb el que assenyala l'article 65.3, es contribuirà a continuar millorant la qualitat de l'ensenyament dels centres d?educació primària situats en zones rurals desfavorides, en zones urbanes marginals o susceptibles de millorar aspectes relacionats amb la integració de, minories ètniques.  
Per tot això,  
ORDENE  
Primer  
Convocar concurs públic de projectes d?actuació educativa preferent en centres d?educació primària per al Curs 1992-93, en l'àmbit de la Comunitat Valenciana.  
Segon  
Aprovar les bases per les quals es regirà aquesta convocatòria i que en constitueixen l'annex I.  
Tercer  
Els recursos necessaris per al desplegament dels projectes aprovats seran sufragats amb càrrec: als capítols I i II i les línies pressupostàries del capítol IV, núm. 413/000/92 i núm. 414/000/92, per un import global màxim de 09.558.337 de pessetes de la secció, servei i programa 23.31.546.51, dels pressupostos de la Generalitat Valenciana, destinats al finançament de les activitats promogudes pel Programa d'Educació Compensatòria de la Direcció General de Centres i Promoció Educativa.  
DISPOSICIONS FINALS  
Primera  
Delegue en el Director General de Centres i Promoció Educativa la facultat d?aprovar els projectes i de concedir aquestes ajudes i l'autoritze perquè dicte les resolucions necessàries per al desplegament i l'execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 15 de maig de 1992.  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Bases  
Primera. Objecte dels projectes  
1. Els projectes d?actuació educativa preferent estaran orientats a incorporar o continuar actuacions educatives compensadores que discriminen positivament sectors desfavorits per circumstàncies de tipus geogràfic, sòcio-econòmic o cultural i n?augmenten els nivells d?escolarització.  
2. Per la seua naturalesa, els projectes d?actuació educativa preferent han de presentar les característiques pròpies d'un projecte d'innovació educativa adaptat a les peculiaritats de la comunitat escolar on s'ha d?aplicar. Amb aquest efecte, l'elaboració i el desplegament s'hauran de produir d?acord amb la circular conjunta sobre projectes de compensació educativa, de 10 de maig de 1992 de la Direcció General de Centres i Promoció Educativa i de la Direcció General d'Ordenació i Innovació Educativa.  
Segona. Modalitat de projectes  
1. Els projectes d?actuació educativa preferent, segons l'àmbit i l'especificitat d?actuacions, podran ser de dos tipus:  
A) Projectes educatius de singularitat rural.  
Tindran aquest caràcter aquells en l'execució i el desplegament dels quals es preste una atenció educativa diferenciada per raó de ruralisme.  
B) Projectes educatius de singularitat urbana.  
Seran considerats així aquells que aporten mesures singulars que milloren l'atenció educativa a sectors desfavorits per raons de marginació social, econòmica o cultural.  
2. Independentment d'allò que s'ha assenyalat en l'apartat anterior, i aplicant-hi criteris de compatibilitat, els projectes d'actuació educativa preferent podran ser de dues modalitats:  
a) Projectes elaborats per un centre que, per les seues característiques singulars, repercuteixen en l'àmbit M mateix centre.  
b) Projectes elaborats per un conjunt de centres, amb incidència comuna en l'àmbit del barri, zona o comarca.  
Tercera. Durada  
Tindran una durada d'un curs. D'acord amb els resultats i les disponibilitats pressupostàries, podran ser prorrogats anualment per resolució de la Direcció General de Centres i Promoció Educativa.  
Quarta. Participants  
1. Podran participar en aquest concurs de projectes, siga quina siga la modalitat, els centres d'Educació Primària finançats amb fons públics.  
2. Aquells centres interessats en la prórroga d'un PAEP (projecte d'actuació educativa preferent) aprovat, el desplegament del qual es realitze durant el curs 1991-92, hauran de participar en aquesta convocatòria i se sotmetran a allò que determinen aquestes bases.  
Cinquena. Sol·licituds i documentació  
1. Projectes nous.  
a) Les sol·licituds corresponents a projectes amb incidència l'àmbit del mateix centre, les haurà de subscriure el director, s?ajustaran al model que figura com a annex II i s'hi adjuntaran els documents següents:  
- original i dues còpies del projecte,  
- còpia de l'acta de la reunió celebrada pel claustre de professors en què s'acorde assumir la implantació i el desplegament del projecte,   
- còpia de l'acta de la reunió, celebrada pel consell escolar del centre en què s?acorde l'aprovació del projecte.  
b) Aquelles sol·licituds que corresponguen a projectes elaborats conjuntament per diversos centres, les hauran de subscriure tots els directors, s?ajustaran al model que figura com a annex III i s'hi adjuntaran els mateixos documents assenyalats en l'apartat anterior, referits a cadascun dels centres implicats.  
2. Prórroga de PAEP.  
Les sol·licituds corresponents a pròrrogues de PAEPs aprovats, el desplegament dels quals s'estarà portant a terme segons el cas, s'ajustaran als models que figuren com a annexos IV i V, i s'hi adjuntaran els documents següents:  
- original i dues còpies de la memòria a què fa referència la base setena,  
- còpia de l'acta de la reunió celebrada pel claustre de professors en què s?acorde assumir les modificacions incloses en la memòria,  
- còpia de l'acta de la reunió celebrada pel consell escolar del centre en què s'acorde aprovar les modificacions incloses en la memòria.  
Sisena. Presentació i termini  
1. Les sol·licituds, juntament amb els projectes i la resta de documents assenyalats en la base anterior, s?adreçaran a la Direcció General de Centres i Promoció Educativa, i podran presentar-se en el registre dels serveis territorials de Cultura i Educació, en els centres d?informació de l'Oficina d?Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 66 de la Llei de procediment administratiu.  
2. El termini de presentació finalitzarà quan haurà transcorregut un mes a partir de la data de publicació d'aquesta convocatòria en el Diari Oficial de la Generalitat Valenciana.  
Setena. Requisits  
1. Projectes nous.  
A. Els projectes d?actuació educativa preferent hauran de reflectir clarament:  
a) Característiques sòcio-econòmiques i culturals de l'àmbit territorial d?incidència.  
b) Problemes educatius que motiven l'elaboració del projecte.  
c) Objectius que s'han d'aconseguir.  
d) Aspectes organitzatius, curriculars i metodològics que s'han de modificar.  
e) Durada prevista.  
f) Procediment d'avaluació que s'aplicarà.  
B. Com a annex a aquests s'hi adjuntarà:  
a) Situació administrativa del professorat de la plantilla del centre.  
b) Proposta raonada dels mitjans econòmics extraordinaris, necessaris per a la implantació i el desplegament del projecte.  
c) Proposta del centre nucli, en el cas de projectes conjunts de singularitat rural.  
2. Prórroga de PAEP.  
Els centres que estan duent a terme un projecte d?actuació educativa preferent, aprovat per resolució de la Direcció General de Centres i Promoció Educativa, i que en sol·liciten la prórroga, hauran d'adjuntar una memòria sobre l'aplicació del projecte i les possibles propostes de modificació. Aquesta memòria amb una extensió màxima de 10 folis, haurà d'incloure:  
a) Nivell d?aconseguiment dels objectius plantejats en el projecte.  
b) Propostes raonades de modificacions que afecten cada un dels apartats del projecte original.  
Vuitena. Recursos  
1. En el cas de projectes nous aprovats, els recursos econòmics destinats a la implantació i el desplegament d?aquest consistiran en assignacions especifiques en concepte de sobredotació per despeses extraordinàries de funcionament.  
2. En els casos de projectes prorrogats, la Direcció General de Centres i Promoció Educativa, d'acord amb l?avaluació d'aquests i les disponibilitats pressupostàries existents, podrà modificar els recursos destinats als centres.  
3. L?aprovació del projecte suposarà l?aplicació de criteris de preferència en la distribució de recursos, per part de la Conselleria de Cultura, Educació i Ciència.  
Novena. Control i justificació de recursos.  
1. Atés el caràcter de sobredotació per despeses extraordinàries de funcionament dels recursos, en els documents de control de l'activitat econòmica del centre, hauran d?especificar-s'hi clarament els ingressos i les despeses que es produesquen per raó de PAEP.  
2. En els projectes conjunts de singularitat rural, els recursos extraordinaris per PAEP s'adjudicaran al centre nucli, el qual procurarà que la distribució d'aquest es produesca d'acord amb el projecte, sent-ne responsable del control i la justificació.  
3. Quan es tracte d?entitats concertadores -centres privats concertats-, per tal de poder percebre els recursos concedits a causa de PAEP, hauran de justificar-se documentalment davant la Direcció General de Centres i Promoció Educativa:  
a) Les despeses que, específicament, corresponguen per desenvolupament del projecte, d'acord amb els terminis i procediments que es fixen en la resolució definitiva a què fa referència la base dotze.  
b) El compliment d?obligacions tributàries i davant la Seguretat Social, tal com disposa l'Ordre de 7 de gener de 1991 de la Conselleria d'Economia i Hisenda (DOGV núm. 1.477, de 5 de febrer de 1991) i la resta de la normativa vigent.  
Tota la documentació esmentada en els apartats anteriors serà aportada en documents originals o fotocòpies compulsades.  
Deu. Comissió seleccionadora  
1. La proposta d'aprovació de nous projectes, i la de procedència de prórroga dels ja implantats, serà realitzada per una comissió composta per:  
Presidenta: la Cap del Servei de Promoció Educativa de la Direcció General de Centres i Promoció Educativa.  
Vocals:  
- el Cap de la Secció d'Educació Compensatòria de la Direcció General de Centres i Promoció Educativa;  
- un/a representant de la Direcció General d'Ordenació i Innovació Educativa, designat/da per la directora general;  
- tres inspectors d'Educació, en representació de cadascun dels serveis territorials de Cultura i Educació, designats pels respectius directors territorials;  
- un/a assessor/a de compensació de les desigualtats dels centres de professors i altre/a de primària-escola rural, designats ambdós per la Directora General d'Ordenació i Innovació Educativa;  
- un/a director/a de centre declarat d'acció educativa singular i unúm.a director/a de centre en què s?estiga desenvolupant un projecte d?actuació educativa preferent, designats ambdós, pel Director General de Centres i Promoció Educativa.  
Secretari: un funcionari de la Direcció General de Centres i promoció Educativa, designat pel director general, amb veu però sense vot.  
2. A les reunions de la comissió podran assistir, amb veu però sense vot, representants dels sindicats que formen part de la Mesa Sindical Sectorial d'Educació.  
Onze. Criteris de selecció  
1. Dels projectes presentats, seran motiu d?atenció preferent aquells que, segons el parer de la comissió, oferesquen alternatives educatives viables i presenten las característiques següents:  
A. Projectes educatius de singularitat rural.  
Centres incomplets situats en zones rurals despoblades, amb afilament geogràfic i dificultats de coordinació amb altres centres de la zona.  
B. Projectes educatius de singularitat urbana.  
Centres situats en zones urbanes marginals, els projectes dels quals donen prioritat a l?atenció d'aspectes relacionats amb:  
- el tractament específic de l?absentisme i la deserció escolar,  
- la integració escolar i social,  
- i el respecte cultural a les minories ètniques.  
2. Igualment, la comissió seleccionadora, considerarà d?atenció preferent els projectes en què concórreguen alguna de les circumstàncies següents:  
a) Prórroga de projectes d?actuació educativa preferent que hagen estat avaluats positivament.  
b) Projectes elaborats conjuntament per diversos centres que donen resposta a problemàtiques comuns de la mateixa zona, barri o comarca rural.  
Dotze. Resolució  
1. Resolució provisional. El Director General de Centres i Promoció Educativa a la vista de la proposta de la comissió a què es refereix la base deu, resoldrà provisionalment, per delegació del conseller, abans de l?1 de setembre de 1992.  
Si, amb els recursos concedits, el claustre de professors i el consell escolar del centre consideren realitzable el projecte aprovat, haurà de manifestar-se?n expressament l'acceptació durant els dies compresos entre l'1 i el 15 (ambdós inclusivament) del mes de setembre esmentat, mitjançant escrit adreçat al Director General de Centres i promoció Educativa.  
2. Resolució definitiva. Si es considera necessari que, per tal d'adequar-se als recursos concedits per resolució provisional, el projecte inicial ha d?experimentar variacions significatives, durant els dies compresos entre 11 i el 15 (ambdós inclosos) del mes de setembre, haurà de presentar-se una proposta de modificacions aprovades pel claustre de professors i el consell escolar, mitjançant escrit adreçat al Director General de Centres i Promoció Educativa, qui, considerant la resolució provisional, la proposta de modificació i les circumstàncies de cada cas, dictarà, per delegació del conseller, resolució definitiva que serà publicada en el Diari Oficial de la Generalitat Valenciana.  
3. Si no es presenten els documents a què fan referència els apartats anteriors, es considerarà que renuncien a la implantació, el desplegament o la continuació del projecte.  
Tretze. Obligacions dels centres  
1. Una vegada obtinguda l?acceptació de la realització d'un projecte aprovat, els centres es- comprometen a:  
a) Reflectir en la programació general anual i en la memòria la incidència del projecte en les activats del centre.  
b) Comunicar a la Conselleria de Cultura, Educació i Ciència la dotació de subvencions o ajudes atorgades per altres administracions o ens públics o privats per a la mateixa finalitat.  
2. Per tal que hi haja prórroga d'un PAEP aprovat, els centres tenen l?obligació de:  
a) Participar en els concursos que, sobre aquests projectes, convoque la Conselleria de Cultura, Educació i Ciència.  
b) Presentar la memòria a què fa referència la base setena.  
Catorze. Anul·lació de projecte o disminució de recursos  
1. L?incompliment de qualsevol de les condicions que s?arrepleguen en el projecte aprovat per resolució definitiva, podrà ser causa d'anul·lació de l'aprovació o de disminució dels recursos hi concedits.  
2. Pel que fa a la modificació de la resolució de concessió i de reintegrament de les quantitats percebudes, en el cas de centres privats concertats s?atindran a allò que disposen els apartats 8 i 9 de l'article 47 del Decret Legislatiu de 26 de juny de 1990 (DOGV de 17 de juliol), pel qual s?aprova el text refós de la Llei d'Hisenda Pública de la Generalitat Valenciana).  
ANNEX II  
Model del sol·licitud de PAEP amb incidència en l?àmbit del centre  
?, com a director/a del centre ... de ... província de ..., amb codi número ...  
Expose:  
a) Que, una vegada convocat el concurs públic de projectes d?actuació educativa preferent per Ordre de la Conselleria de Cultura, Educació i Ciència, de 15 de maig de 1992, hi concórrec en representació de la institució escolar que dirigesc.  
b) Que, amb aquesta finalitat, adjunta la documentació següent:  
- original i dues còpies d'un projecte de singularitat rural singularitat urbana ();  
- còpia de Pacta de la reunió celebrada pel claustre de professors en què s?acorda assumir la implantació i el desplegament d'aquest;  
- còpia de Pacta de la reunió que va celebrar el consell escolar del centre en la qual se n'acorda l?aprovació.  
Per tot això, sol·licite l?aprovació d?aquest projecte i que accepte les condicions que determinen les bases de la convocatòria.  
... de ... de 1992  
DIRECCIO GENERAL DE CENTRES I PROMOCIO EDUCATIVA. València  
ANNEX III  
Model de sol·licitud de PAEP elaborat per un conjunt de centres  
?, com a director/a del centre ? de ?, amb codi núm ...  
?, com a director/a del centre ? de ?, amb codi núm ...  
?, com a director/a del centre ? de ?, amb codi núm ...  
?, com a director/a del centre ? de ?, amb codi núm ...  
Exposem:  
a) Que, una vega convocat el concurs públic de projectes d'actuació educativa preferent per Ordre de la Conselleria de Cultura, Educació i Ciència; de 15 de maig de 1992, hi concursem en representació de les respectives institucions escolars.  
b) Que, amb aquesta finalitat, adjuntem la documentació següent:  
- original i dues còpies d?un projecte de singularitat rural singularitat urbana ();  
- còpies de les actes de les reunions celebrades per cadascun dels claustres de professors, en què s'acorda assumir la implantació i el desplegament d'aquest;  
- còpies de les actes de les reunions celebrades per cadascun dels consells escolars de centre, en què se n'acorda l?aprovació.  
Per tot això, sol·licitem l?aprovació d'aquest projecte i acceptem les condicions que determinen les bases de la convocatòria.  
... de ... de 1992  
DIRECCIO GENERAL DE CENTRES I PROMOCIO EDUCATIVA. València  
ANNEX IV  
Model de sol·licitud de prórroga de PAEP amb incidència en l?àmbit del centre  
?, com a director/a del centre ?, de ?, amb codi núm. ?  
Expose:  
a) Que, una vegada convocat el concurs públic de projectes d?actuació educativa preferent per Ordre de la Conselleria de Cultura, Educació i Ciència de 15 de maig de 1992, hi concórrec en representació de la institució escolar que dirigesc.  
b) Que, amb aquesta finalitat, adjunte la documentació següent:  
- original i dues còpies de la memòria a què fa referència la base setena de la convocatòria;  
- còpia de Pacta de la reunió que realitzà el claustre de professors, en la qual s'acordà assumir les modificacions incloses en la memòria;  
- còpia de Pacta de la reunió que va celebrar el consell escolar de centre, en el qual s'acorda aprovar les modificacions incloses en la memòria.  
Per tot això, sol·licite l?aprovació de la prórroga d'aquest projecte i accepte les condiciones que determinen les bases de la convocatòria..  
... de ... de 1992  
DIRECCIO GENERAL DE CENTRES I PROMOCIO EDUCATIVA. València  
ANNEX V  
Model de sol·licitud de prórroga de PAEP elaborat per un conjunt de centres  
?, com a director/a del centre ?, de ? amb codi núm. ?  
?, com a director/a del centre ?, de ? amb codi núm. ?  
?, com a director/a del centre ?, de ? amb codi núm. ?  
?, com a director/a del centre ?, de ? amb codi núm. ?  
Exposem:  
a) Que, una vegada convocat el concurs públic de projectes d'actuació educativa preferent per Ordre de la Conselleria de Cultura, Educació i Ciència, de 15 de maig de 1992, hi concursem en representació de les respectives institucions escolars.  
b) Que, amb aquesta finalitat, adjuntem. la documentació següent:  
- original i dues còpies de la memòria a què fa referència la base setena de la convocatòria;  
- còpies de les actes de les reunions celebrades per cadascun dels claustres de professors, en les quals s'acorda assumir les modificacions indicades en la memòria;  
- còpies de les actes de les reunions celebrades per cadascun dels consells escolars de centre, en les quars se n'acorda l'aprovació.  
Per tot això sol·licitem l'aprovació de la pròrroga de l?esmentat projecte i acceptem les condicions que determinen les bases de la convocatòria.  
... de ... de 1992  
DIRECCIO GENERAL DE CENTRES I PROMOCIO EDUCATIVA. València


Còpia Permalink ELI